钦定古今图书集成/明伦汇编/氏族典/第245卷 > 张栻
## 钦定古今图书集成/明伦汇编/氏族典/第245卷 > 张栻

按《宋史张栻传》：“栻字敬夫，丞相浚子也。颖悟夙成，长
师胡宏，宏以孔门论仁亲切之旨告之，栻退而思，若
有得焉，宏称之曰：‘圣门有人矣’。栻益自奋励，以古圣
贤自期。以荫补官，辟宣抚司都督府书写机宜文字，
除直秘阁。刘珙荐于上，除知严州，召为吏部侍郎，除
左司员外郎，出知袁州。栻在朝未期岁，而诏对至六”
七，所言大抵皆“修身务学，畏天恤民，抑侥幸，屏谗谀”，
于是宰相益惮之，而近习尢不悦。退而家居累年。孝
宗念之，诏知静江府、经略安抚广南西路。进秘阁修
撰，迁荆湖北路转运副使，改知江陵府、安抚本路。求
去，诏以右文殿修撰提举武夷山冲佑观，卒。